વર્ષ ૨૦૧૧માં મનમોહનસિંહે જાતિગત જનગણના કરાવવાની વાત કરી ત્યારે સંસદમાં મોટો હંગામો થયો. યુપીએ ગઠબંધન સરકારના વિભિન્ન ઘટકોએ શબ્દોની અફરાતફરી મચાવી. લોકસભામાં જનતા દળ (યૂ)ના દિગ્ગજ નેતા શરદ યાદવે પછાત વર્ગ વિષે હૃદયદ્રાવક વાત રજૂ કરી, ‘ઓબીસીમાં સામેલ જાતિના લોકો ભારતના મૂળ નિવાસી છે, પરંતુ ૭૦ વર્ષથી તેમને તેમના અધિકારો મળ્યા નથી. કથિત સવર્ણોએ આ લોકોને તેમના સેવકો બનાવીને રાખ્યા છે. પરંતુ હવે પરિવર્તનનો સમય આવી ગયો છે. આ વર્ગ પોતાની જનસંખ્યા અનુસાર સત્તામાં સીધી ભાગીદારી માંગે છે.’